สวัสดีครับ เเม่ผมเป็นกระดูกทับเส้น มีอาการเจ็บหลังมาก จนมีอาการท่อนล่างชาตั้งเเต่เอวลงไป ไม่สามารถขับถ่ายได้ด้วยตัวเอง จากนั้นได้นำส่งโรงพยาบาลเเล้วมีการฉายเเสง 5ครั้ง ตอนนี้ให้กลับมาดูอาการที่บ้านเเล้ว 1อาทิตย์ อาการปวดหลังค่อนข้างดีขึ้น เเต่ยังไม่สามารถขับถ่ายเองได้ เเละยังเดินไม่ได้ ผมอยากขอคำเเนะนำว่าสามารถทำอะไรได้อีกหรือเปล่าครับ
สวัสดีค่ะ กระดูกทับเส้น (Herniated Disc) คือปัญหาเกี่ยวกับนรองกระดูกอย่างหนึ่ง เกิดจากนรองกระดูกที่อยู่บริเวณกระดูกสันหลังถูกทำลายจนเสียหาย ส่งผลให้ไปกดทับเส้นประสาท ผู้ป่วยอาจรู้สึกชา อ่อนแรง หรือเจ็บบริเวณแนวเส้นประสาทที่ถูกกดทับการรักษาคือการให้ยาแก้ปวดเช่นยาแก้อักเสบในกลุ่มที่ไม่ใช่สเตียรอยด์ หรือยาอนุพันธ์มอร์ฟีนอย่างอ่อนเพื่อบรรเทาอาการ รวมไปถึงการทำกายภาพบำบัดเพื่อยืดเหยียดกล้ามเนื้อก็จะช่วยบรรเทาอาการปวดได้ส่วนหนึ่ง ในกรณีที่ผู้ป่วยมีอาการรุนแรง อาจต้องได้รับการผ่าตัดเพื่อรักษาหรือนำกระดูกที่ทับเส้นออกไปแนะนำว่าหากมีอาการปวดมาก ชา มีความผิดปกติในการขับถ่าย ควรพบศัลยแพทย์โรคกระดูกและข้อเพื่อประเมินความรุนแรงของโรคอีกครั้ง ว่าสามารถเพิ่มยาหรือไม่ หรือมีข้อบ่งชี้ในการผ่าตัดหรือเปล่า